ผวาโควิดพันธุ์ใหม่!ดาวโจนส์,น้ำมันร่วงหนัก/ทองบวก
หุ้นดาวโจนส์ปิดดิ่ง 905.04 จุด วิตกโควิดพันธุ์ใหม่ระบาด น้ำมันร่วง 10.24 ดอลลาร์ ขณะที่ทองคำบวก 1.2 ดอลลาร์
27 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,899.34 จุด ร่วงลง 905.04 จุด หรือ -2.53%, ดัชนี เอสแอนด์พี 500 ปิดที่ 4,594.62 จุด ร่วงลง 106.84 จุด หรือ -2.27% และดัชนี แนสแดค ปิดที่ 15,491.66 จุด ร่วงลง 353.57 จุด หรือ -2.23%ดัชนีดาวโจนส์ตลาดหุ้นนิวยอร์กปิดทรุดตัวลงอย่างรุนแรงในวันที่26 พ.ย. โดยหุ้นกลุ่มเดินทาง, กลุ่มธนาคาร และกลุ่มสินค้าโภคภัณฑ์ร่วงลงอย่างหนักจากแรงเทขายท่ามกลางความวิตกเกี่ยวกับรายงานการพบไวรัสโควิด-19 สายพันธุ์ใหม่ในแอฟริกาใต้ ที่อาจจะดื้อวัคซีนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนลดลง 10.24 ดอลลาร์ หรือ 13.1% ปิดที่ 68.15 ดอลลาร์/บาร์เรล และร่วงลงมากกว่า 10.4% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนม.ค. ร่วงลง 9.53 ดอลลาร์ หรือ 11.59% ปิดที่ 72.72 ดอลลาร์/บาร์เรล และร่วงลงมากกว่า 8% ในรอบสัปดาห์นี้ ถูกกดดันจากความวิตกเกี่ยวกับการพบไวรัสโควิด-19 สายพันธุ์ใหม่ในแอฟริกาใต้ทั้งสัญญาน้ำมันดิบเวสต์เทกซัสและน้ำมันดิบเบรนท์ ร่วงลงวันเดียวรุนแรงที่สุดนับตั้งแต่เดือนเม.ย. 2563 และปิดตลาดที่ระดับต่ำสุดนับตั้งแต่วันที่ 9 ก.ย.ที่ผ่านมาราคาทองคำโคเม็กซ์งวดส่งมอบเดือนธ.ค. เพิ่มขึ้น 1.2 ดอลลาร์ หรือ 0.07% ปิดที่ 1,785.5 ดอลลาร์/ออนซ์ แต่สัญญาทองคำร่วงลง 3.6% ในรอบสัปดาห์นี้